Ilze Indrāne

Ilze Indrāne, īstajā vārdā Undīne Jātniece,Mūžībā devusies rakstniece Ilze Indrāne (dzimusi  kā Undīna Liepiņa, mirusi ) bija latviešu pedagoģe, rakstniece un dramaturģe. Bijusi Kusas skolas direktore.

 Dzīves gājums 

 Bērnība un izglītība 
Dzimusi kā Undīna Liepiņa 1927. gadā Lazdonas pagasta “Ciskānos” zemnieku kalpu ģimenē. Bērnības gadus pavadīja Vestienas pagasta ”Brantos”. Mācījās pirmās un otrās pakāpes Vestienas pamatskolā (1935—1941). No 1941. līdz 1946. gadam mācījās Madonas ģimnāzijā, vadīja skolas literāro žurnālu “Avots”. 1946. gadā uzaicināta strādāt par skolotāju Mārcienas pamatskolā ar apvienotajām 1.—4. bērnunama klasēm. No 1948. līdz 1951. gadam studēja Valsts Pedagoģiskajā institūtā latviešu literatūras nodaļā.

 Pedagoģes un rakstnieces gaitas 
No 1948. gada strādāja Kusas astoņgadīgajā skolā par direktori, saņēma ”Skolotāja teicamnieka” nozīmi. 1955. gadā "Skolotāju Avīzē" publicēja tēlojumu "Vēstule pedagoģijas lektoram", 1956. gadā atbrīvota no direktores amata par nepakļaušanos padomju iekārtas politiskajām prasībām. No 1956. līdz 1967. gadam strādāja Praulienas pamatskolā nepilnu darba slodzi, vadīja skolēnu dramatisko pulciņu.No Kusas pamatskolas arhīva materiāliem

1959. gadā publicēja Ilzes Indrānes stāstu krājumu "Dzirkstis", 1961. gadā viņu uzņēma Latvijas PSR Rakstnieku savienībā. 1963. gadā iznāca viņas romāns "Lazdu laipa", kas tika uzvests Valmieras teātrī (1963) un Rīgas Jaunatnes teātrī (1964).

Mūža nogalē rakstniece dzīvoja Praulienas pagasta “Lejaszīlēs”.
2013. gadā, atzīmējot romāna "Lazdu laipa" pirmā izdevuma 50 gadu jubileju, tika atjaunots tiltiņš pāri Madonas upītei Madonas Mīlestības graviņā.Ilzes Indrānes dzīve divos laikmetos. Bijušajā PSRS joprojām atceras filmu "Liktenim spītējot"  Inguna Mukāne jauns.lv 2017. gada 13. maijā

Mirusi 2025. gada 12. februārī.

 Bibliogrāfija 

 Īsprozas krājumi 

 Dzirkstis. Rīga: Latvijas Valsts izdevniecība, 1959.
 Maize. Rīga: Liesma, 1966.
 Basām kājām. Rīga: Liesma, 1970.
 Divpadsmit logi. Rīga: Nordik, 2012.

 Romāni 

 Lazdu laipa. Rīga: Latvijas Valsts izdevniecība, 1963.
 Cepure ar kastaņiem. Rīga: Liesma, 1966.
 Ūdensnesējs. Rīga: Liesma, 1971.
 Aisma. Rīga: Liesma, 1980.
 Zemesvēzi dzirdēt. Rīga: Liesma, 1984.
 Putnu stunda. Rīga: Karogs, 1996.
 Dievsunīši. Rīga: Nordik, 2007.

 Bērnu grāmatas 

 Tipsis, Topsis un Tedis. Rīga: Latvijas Valsts izdevniecība, 1960.
 Kur ir tāda egle? Rīga: Latvijas Valsts izdevniecība, 1964.
 Labā diena. Rīga: Liesma, 1967.
 Cīņa ar milzi. Rīga: Liesma, 1969.
 Pirmās klases pasakas. Rīga: Liesma, 1970.
 Anemone. Rīga: Liesma, 1974.
 Meklēju zēnu ar zaļām acīm. Rīga: Liesma, 1975.
 Slotu karalis. Rīga: Sprīdītis, 1990.
 Baltā stunda. Rīga: Zvaigzne ABC, 2008.

 Lugas un scenāriji 

 Tilts. (1961)
 Sudraba avots. (1965)
 Dzeguzīte gadus skaita. (1965)
 Kam tu zviedzi, kumeliņi? (1972)
 Filmas "Liktenim spītējot" (1975) scenārijs.

 Apbalvojumi 

 Latvijas PSR Valsts prēmija (1965) par romānu "Lazdu laipa"
 Latvijas PSR Nopelniem bagātā kultūras darbiniece (1974)
 Eduarda Veidenbauma prēmija (1984) par romānu “Zemesvēzi dzirdēt”
 Latvijas PSR Valsts prēmija (1985)
 Triju Zvaigžņu ordenis (2012)

 Atsauces 

Kategorija:Latviešu rakstnieki
Kategorija:Triju Zvaigžņu ordeņa komandieri
Kategorija:Latvijas PSR Nopelniem bagātie kultūras darbinieki
Kategorija:Madonas novadā dzimušie
Kategorija:Latviešu valodā rakstošie
Kategorija:Latvijas dramaturgi